બંગાળ, મહારાષ્ટ્ર અને દક્ષિણ ભારતનાં ચાર રાજ્યોના લોકોમાં વાચનશોખ સારી રીતે વિકસ્યો છે. તેમની સરખામણીમાં ગુજરાત ઊણું ઊતરે. ગુજરાતીઓમાં વાચનરુચિ ઓછી છે. મૂલ્યનિષ્ઠાને આંચ આવવા દીધા વિના લોકપ્રિયતા મેળવીને અડધી સદી સુધી વિવિધ વિષયોની ઉચ્ચ કક્ષાની વાચનસામગ્રી આપીને માસિક ચલાવવું આસાન નથી. 'સમર્પણે' આવી આદરપાત્ર સિદ્ધિ મેળવી છે એટલું જ નહીં, પણ તે ઉત્તરોત્તર પ્રગતિ પણ કરતું રહ્યું છે.